SET ปิดลบ 3 จุด แรงขายพลังงานกดดัน จับตาพรุ่งนี้แกว่งไซด์เวย์ ไร้ปัจจัยใหม่หนุน
SET ปิดลบ 3 จุด รับแรงขายหุ้นพลังงานกดดัน สำหรับแนวโน้มพรุ่งนี้คาดแกว่งไซด์เวย์รอปัจจัยใหม่ พร้อมให้แนวต้าน 1,690-1,700 จุด แนวรับ 1,660-1,670 จุด
SET ปิดลบ 3 จุด รับแรงขายหุ้นโรงไฟฟ้า สำหรับแนวโน้มพรุ่งนี้คาดแกว่งไซด์เวย์รอปัจจัยใหม่ พร้อมให้แนวต้าน 1,690-1,700 จุด แนวรับ 1,660-1,670 จุด
2 ก.พ. 2566

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้แกว่งในกรอบแคบๆ แม้ช่วงแรกตอบรับเชิงบวกต่อการที่ธนาคารกลางสหรัฐ (เฟด) ปรับขึ้นอัตราดอกเบี้ย 0.25% ตามคาด หลังจากนั้นมีแรงขาย Sell on fact ออกมากดดันตลาด นอกจากนี้ยังมีแรงขายกลุ่มหุ้นโรงไฟฟ้าออกมาด้วย ทำให้ตลาดหุ้นไทยสวนทางตลาดหุ้นเอเชียส่วนใหญ่ที่ดีดตัวขึ้น
สำหรับแนวโน้มพรุ่งนี้คาดดัชนีแกว่งไซด์เวย์รอปัจจัยใหม่ ๆ เข้ามาหลังตอบรับปัจจัยเฟดไปแล้ว และช่วงนี้ยังคงติดตามการประกาศผลการดำเนินงานของบริษัทจดทะเบียนที่ทยอยออกมา ให้แนวต้าน 1,690-1,700 จุด แนวรับ 1,660-1,670 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,158.04 ล้านบาท ปิดที่ 916.00 บาท เพิ่มขึ้น 18.00 บาท
PTTEP มูลค่าการซื้อขาย 3,045.66 ล้านบาท ปิดที่ 170.00 บาท ลดลง 3.00 บาท
BBL มูลค่าการซื้อขาย 2,021.16 ล้านบาท ปิดที่ 161.50 บาท เพิ่มขึ้น 1.50 บาท
HANA มูลค่าการซื้อขาย 1,942.37 ล้านบาท ปิดที่ 65.00 บาท เพิ่มขึ้น 4.50 บาท
KBANK มูลค่าการซื้อขาย 1,738.68 ล้านบาท ปิดที่ 144.00 บาท ลดลง 0.50 บาท